Skep moed, Media - Begrond Instituut
Skep moed, Media
3 'n Stem van een wat roep: Berei in die woestyn die weg van die HERE; maak gelyk in die wildernis 'n grootpad vir onse God!
4 Elke dal moet opgevul en elke berg en heuwel klein gemaak word; en die bult moet 'n gelykte en die rotsagtige plekke 'n laagte word.
9 O Sion, verkondiger van goeie boodskap, klim op 'n hoë berg! O Jerusalem, verkondiger van goeie boodskap, hef jou stem op met mag; hef dit op, wees nie bevrees nie! Sê aan die stede van Juda: Hier is julle God!
10 Kyk, die Here HERE sal kom as 'n Sterke, en sy arm sal heers; kyk, sy loon is by Hom, en sy beloning is voor sy aangesig.
-Jesaja 40:1 – 11
Die gelowige mag lewe met die troos dat vir ons sonde dubbel en dwars betaal is. Jesus se woorde aan die kruis, "dit is volbring", tel ons van die grond af op, hou ons vas, gee ons duidelik koers in lewe en werk. Sodat ons in alle omstandighede en op elke plek mag hoor en weet: Hier is julle God.
Ons word self diep geraak deur die nuus wat ons oordra. Gelowiges kan eers goeie nuus oordra as hulle self daardeur aangeraak is. Die goeie nuus is: Hier is julle God.
Die werklikhede, soos weergegee in die nuus, wys die broosheid en verganklikheid van die mens. Die lewe verdor soos gras en verwelk soos 'n blom. Wanneer die sleutelbord of kameralens hierdie werklikheid vasvang, maak dit ons, die draer van die nuus, self bang, moedeloos, onseker. Maar daar waar ons die nuusgebeure vasgvang, ook daar is ons God. Hier waar ek en jy lees, tik en verwerk, ook hier is ons God.
In elke situasie en op elke plek word ons opgetel, gedra, vasgehou, koers gegee met die troos: hier is ons God.